Beurtkrag: Fase 1 geld die hele Saterdag | Netwerk24
Deur Warda Meyer 18 Oktober 2019 18:57
Die kragreus het so onlangs as Donderdagaand belowe om die beurtkrag die naweek te beperk ná drie dae van voortslepende kragonderbrekings.
Dikatso Mothae, Eskom se woordvoerder, het egter aan Netwerk24 gesê beurtkrag is Saterdag onvermydelik.
“Die stelsel is steeds wisselvallig en ons sal fase 1-beurtkrag hê.”
Goeie nuus is dat Eskom in dié stadium nie beurtkrag vir Sondag verwag nie, tensy die kragnetwerk weer verswak. Die Springbokke takel Japan om 12:15 in die laaste van die vier kwarteindstryde van die Wêreldbekertoernooi.
Mothae het mense aangeraai om voorsorg te tref.
Eskom het Suid-Afrikaners Woensdag onkant betrap toe hy aankondig fase 2-beurtkrag word ingestel. Probleme by die Medupi-kragstasie het bygedra tot die jongste kragonderbrekings, die eerste beurtkrag sedert Maart.
Die kragreus weet nog nie wat die moontlikheid van beurtkrag sal wees wanneer die Springbokke Japan Sondag aandurf nie.
Lees: Eskom 'skrum' nog oor beurtkrag Sondag.